༄༅། །ཆོས་རྒྱལ་འཕགས་པའི་བསྟོད་པ་བཞུགས་
པའི་དབུ་ཕྱོགས་ལགས། །
༄༅། །ན་མོ་མཉྫུ་ཤྲཱི་ཡེ། ཆོས་ཀྱི་རྒྱལ་པོ་གངས་ཅན་འགྲོ་བའི་མགོན། །མགོན་པོ་
མཉམ་མེད་བློ་གྲོས་རྒྱན་མཚན་དཔལ། །དཔལ་ལྡན་བླ་མ་དོན་ལྡན་བཟང་པོའི་མཚན། །མཚན་
མཆོག་འཕགས་པར་གྲགས་ལ་ཕྱག་འཚལ་ལོ། །དཔག་ཡས་དགེ་བའི་ས་ཆེན་ལས་འཁྲུངས་
ཤིང་། །མཁྱེན་པའི་ཡལ་འདབ་ཐུགས་རྗེའི་གྲིབ་བསིལ་ཅན། །ཡོན་ཏན་མེ་ཏོག་གཞན་ཕན་
འབྲས་བུས་བརྗིད། །དཔག་བསམ་ལྗོན་པ་ཁྱོད་ལ་གུས་ཕྱག་འཚལ། །སྔོན་ཚེ་སྤྱན་རས་
གཟིགས་དབང་ཞལ་མཐོང་ནས། །ཟབ་རྒྱས་ཆོས་བསྟན་བྱང་ཆུབ་ཐུགས་གཉིས་འབྱོངས། །སྔོན་
གྱི་རིགས་རུས་འཁོར་དང་རྣམ་ཐར་ཀུན། །སྒྲིབ་མེད་གསལ་བར་མཁྱེན་ལ་ཕྱག་འཚལ་ལོ། །
བལྟམས་མ་ཐག་ཏུ་འཇམ་དབྱངས་ཆོས་རྗེ་ཡིས། །འཕགས་པར་མཚན་གསོལ་ངོ་མཚར་
བཀོད་པ་བསྟན། །ལོ་གསུམ་བཞེས་ཚེ་ཟབ་མོའི་ཆོས་གསུངས་པས། །ཀུན་གྱིས་འཕགས་
-261-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
པར་བསྔགས་ལ་ཕྱག་འཚལ་ལོ། །བྱིས་པའི་དུས་སུ་སྐྱིད་གྲོང་འཕགས་པ་ལ། །ཕྱག་དང་
མཆོད་པ་བསྐོར་བ་མཛད་པའི་ཚེ། །ཐོ་རངས་ནམ་མཁར་འཇིག་རྟེན་དབང་ཕྱུག་གིས། །ཞལ་
གཟིགས་བསྟོད་པ་མཛད་ལ་ཕྱག་འཚལ་ལོ།
།ཆོས་རྗེ་པཎ་ཆེན་བདེ་བར་གཤེགས་པའི་
ཚེ༑ ༑ཐུབ་དབང་བསྟན་པའི་བདག་པོར་མངའ་གསོལ་ཞིང་། །སེ་ཆེན་རྒྱལ་པོའི་སྤྱི་བོས་
ཞབས་པད་གཏུགས། །རྒྱལ་ཚབ་འགྲན་ཟླ་བྲལ་ལ་ཕྱག་འཚལ་ལོ། །རྩེ་ལྔའི་རི་ལ་མགོན་པོ་
འཇམ་དབྱངས་ཀྱིས། །རྒྱང་རིང་འོད་ཟེར་འཕྲོས་པས་ལེགས་བསུ་ཞིང༌། །ལྷ་རྫས་སྒྲ་སྙན་མེ་
ཏོག་ཆར་དང་བཅས། །ལྷར་བཅས་སྐྱེ་དགུས་མཆོད་ལ་ཕྱག་འཚལ་ལོ། །འཇམ་དབྱངས་པཎ་
ཆེན་ཆོས་རྗེའི་ཚུལ་བསྟན་ནས། །སྟོང་དང་བཅས་པའི་འབུམ་ཕྲག་ལོ་ནང་དུ། །ཕྱག་རྒྱ་ཆེན་
པོ་མཆོག་གི་ལུང་བསྟན་མཛད། །ངོ་མཚར་དཔག་མེད་གཟིགས་ལ་ཕྱག་འཚལ་ལོ། །ཟིང་
ཤིང་ལྟ་ངན་སྤྱོད་ལོག་རྫུ་འཕྲུལ་ཅན། །ཆེན་པོར་རློམ་པ་འཁོར་བཅས་རིག་པ་དང་། །ལྟ་
སྟངས་ནུས་པས་ཡང་དག་ལམ་ལ་བཀོད། །བསྟན་སྲུང་དཔའ་བོ་ཁྱོད་ལ་ཕྱག་འཚལ་ལོ། །ཐུབ་
དབང་གསུང་རབ་མདོ་རྒྱུད་བསྟན་བཅོས་དང་། །ཟབ་མོའི་གདམས་པ་མ་ལུས་ཐུགས་ཆུད་
ནས། །མཆོག་དམན་གདུལ་བྱ་རང་རང་སྐལ་བ་བཞིན། །སྨིན་དང་གྲོལ་བར་མཛད་ལ་ཕྱག་
འཚལ་ལོ། །ཆོས་དང་ཟང་ཟིང་མི་འཇིགས་བྱམས་པ་དང་། །བསྡུ་བ་རྣམ་བཞིས་འགྲོ་བ་
མཐའ་ཡས་ཀུན། །གནས་སྐབས་མཐར་ཐུག་ཕན་བདེ་སྒྲུབ་མཛད་པའི། །ཕྲིན་ལས་མཐར་
ཕྱིན་ཁྱོད་ལ་ཕྱག་འཚལ་ལོ། །བདག་སོགས་མཁའ་མཉམ་སེམས་ཅན་མ་ལུས་པ། །རབ་
ཡངས་མཁྱེན་པའི་སྤྱན་གྱིས་ལེགས་གཟིགས་ཤིང་། །ཀུན་ཁྱབ་བརྩེ་བའི་ཐུགས་རྗེས་རྗེས
བཟུང་ནས། །ལྷུན་གྲུབ་རྒྱུན་ཆད་མེད་པའི་ཕྲིན་ལས་ཀྱིས། །རྣམ་གྲོལ་བདེ་ཆེན་གནས་ལ་
དྲང་དུ་གསོལ། །ཆོས་ཀྱི་རྗེ་ས་སྐྱ་པཎྜི་ཏ་ཁུ་དབོན་ལ་མི་ཕྱེད་པའི་དད་གུས་ཕུན་སུམ་ཚོགས་
པ་མངའ་ཞིང་། སྐྱེས་བུ་ཡ་རབས་ཀྱི་ཀུན་ཏུ་སྤྱོད་པས་མཛེས་པའི་སྦྱིན་བདག་རབ་འབྱོར་གྱི་
-262-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
མཚན་འཆང་བའི་གསུང་གིས་བསྐུལ་བའི་ངོར་ངུར་སྨྲིག་གི་གོས་གྱོན་པ་བན་རྒན་རིན་ཆེན་
རྒྱལ་མཚན་གྱིས་སྤྲོ་བའི་ཡིད་ཀྱིས་ཀུན་ནས་བསླང་སྟེ་སྨྲས་པའོ། །མངྒ་ལཾ། ཤུ་བྷཾ།། །།